17/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Anuncio do 3 de xullo de 2013 polo que se somete a información pública a petición de autorización da execución de dous resaltes cos seus correspondentes dispositivos de franqueo na cola do encoro do Salto de Brandariz, no río Ulla, (Expd.5/244/33)

A sociedade Gas Natural Fenosa Renovables, SL solicitou unha autorización en Augas de Galicia para a realización da obras consistentes na execución de dous resaltos cos seus correspondentes dispositivos de franqueo no encoro de Brandariz, augas abaixo da presa de Portodemouros, co fin de acadar a reosixenación da auga procedente da restitución da dita presa cando se detecten problemas de anoxia, presentado o documento titulado “Proyecto de ejecución de resaltes de reoxigenación y escalas de peces en la cola del embalse de Brandariz, (río Ulla)” En cumprimento ao disposto do disposto no artigo 126 relativo a autorizacións de obras no dominio público hidráulico, do Real decreto 849/1986, do 11 de abril, polo que se aproba o Regulamento do Dominio Público Hidráulico, sométese ao trámite de información pública a documentación técnica achegada. Este documento técnico recolle as actuacións a realizar no encoro integrande do Salto de Brandariz, dándose resposta en concreto ás seguintes cuestións: - Problemática existente consistente na anoxia das augas liberadas desde o encoro de Portodemouros nas épocas estivais. - Descrición das actuacións a realizar para conseguir a reosixenación das augas procedentes do dito encoro, consistentes na execución de dous diques na cola do encoro de Brandariz cos seus correspondentes dispositivos de franqueo piscícola. O que se fai público aos efectos do seu coñecemento xeral, co fin de que aquelas persoas naturais ou xurídicas que se consideren afectadas nos seus dereitos poidan formular, por escrito, cantas alegacións, observacións, suxestións e reclamacións estimen procedentes, persoalmente ou por medio do seu representante con poder suficiente, e presentarse por calquera dos medios recollidos no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común, dento do prazo improrrogable de 20 días hábiles, que comezará a computarse a partir da data da derradeira das publicacións que corresponde facer nos Boletíns Oficiais das provincias da Coruña e Pontevedra. Transcorrido o dito período de tempo non se admitirá nin se terá en conta escrito algún. Para os expresados efectos, este anuncio, ademais da súa inserción nos mencionado boletíns, será obxecto de exposición ao público no taboleiro de anuncios dos Concellos de Vila de Cruces e Touro. Os que se consideren interesados terán a súa disposición para os devanditos efectos informativos, copia da petición e da documentación achegada polo peticionario, para que poidan ser examinados nas dependencias administrativas de Augas de Galicia, sitas na na rúa do Tomiño, 16 Baixo, 15703, Santiago de Compostela. Santiago de Compostela, 3 de xullo de 2013 O subdirector xeral de Xestión do Dominio Público Hidráulico P. S. Res.8/4/2013 O subdirector xeral de Programación e Proxectos Sorin Lucian Malai Amboage